stanford-oval/wikipedia huggingface dataset:
ספוילר (תעופה)
תאונות הקשורות בספוילרים

טיסה 621 של אייר קנדה: פתיחתם של הספוילרים לפני הזמן בעת נחיתה תרמה להתרסקות המטוס בטורונטו ב-5 ביולי 1970.
טיסה 553 של יונייטד איירליינס: הטייס שכח לסגור את הספוילרים דבר שתרם להתרסקות בשיקגו ב-8 בדצמבר 1972.
טיסה 965 של אמריקן איירליינס: הטייס שכח לסגור את הספוילרים בזמן טיפוס מעל הר, דבר שתרם להתרסקות ב-20 בדצמבר 1995.
טיסה 1420 של אמריקן איירליינס: הטייס שכח להרים את הספוילרים בזמן הנחיתה, דבר שתרם להתרסקות בליטל רוק ב-1 בינואר 1999.
טיסה 3054 של TAM ברזיליאן איירליינס: התרסקות מטוס איירבוס A320 בברזיל ב-17 ביולי 2007.
ראו גם

היפוך מנועים
תא גורדין

| --- | --- |

לוגו הסדרה
 סוגה:  דרמת ריגול   דרמה משפחתית
 יוצרים:  רון לשם  עמית כהן  דני סירקין  יזהר הר-לב   גיורא יהלום אופיר   טמירה ירדני
 כותבים:  רון לשם   עמית כהן   יזהר הר-לב   אסף בייזר
 בימוי:  דני סירקין
 שחקנים:  רן דנקר נטע ריסקין הלנה ירלובה מוני מושונוב אביב אלוש סלבה ביברגל סבטלנה נרבאייבה שלומיק קלדרון נטשה מנור מארק איווניר הדר רצון רותם
 פסקול:  ארכדי דוכין
 ארץ מקור:  ישראל
 שפות:  עברית רוסית
 מקום התרחשות:  ישראל 
 מספר עונות:  2
 מספר פרקים:  22
 הפקה
 מפיקים בפועל:  אסף גורדון
 חברת הפקה:  טדי הפקות
 הפצה:  yes הטלוויזיה בלוויין 
 אתר צילומים:  ישראל
 צלמים:  גיורא ביח רועי פרג'
 מוזיקה:  ארקדי דוכין 
 אורך פרק:  כ-45 דקות
 שידור
 רשת שידור:  yes
 פורמט (תמונה):  HD pal progressiv
 פורמט (קול):  סטריו מיקס- על גבי CH 1-2 HDCAM
 תקופת שידור מקורית:  4 בינואר 2012 – 12 בפברואר 2015
 קישורים חיצוניים
 תא גורדין ב-yes
 דף התוכנית ב-IMDb
 
תא גורדין היא דרמת ריגול ישראלית. סדרת הטלוויזיה הופקה על ידי טדי הפקות ושודרה לראשונה בערוץ yes Drama HD, בין 4 בינואר ל-22 במרץ 2012. כמה חודשים לאחר שידורה, רכשה רשת NBC את זכויות ההפקה שלה בארצות הברית בה שודרה הסדרה "Allegiance". הזכויות נמכרו גם לחברת הפקות ברוסיה, וכן לחברת הפקות בקוריאה הדרומית, בה הופקה סדרה בשם "מרגל".
ב-21 אפריל 2013 הועלתה הסדרה לשידור בערוץ 2 על ידי קשת.
ב-11 בדצמבר 2014 עלתה העונה השנייה לשידור. כל פרקי העונה שודרו ברצף.
עלילה > עונה 1

דיאנה ומיקי גורדין עלו לישראל מברית המועצות בשנות התשעים והתאקלמו בה, תוך שהם משתלבים במעמד הבינוני-גבוה. למעשה, שניהם גויסו עוד על ידי הקג"ב, ואספו מידע עבור הארגון שירש אותו, הסו"ר (שירות ביון החוץ הרוסי). מאז עברו כבר שנים רבות, אך עברם שב לרדוף אותם. לביתם מגיע מפעילם הישן, המרגל האגדי יעקב לונדין. הוא דורש מהם להעביר לשירותו את בנם הצעיר אייל – קצין מצטיין ביחידה 669 לשעבר, המשרת עתה בלשכת מפקד חיל האוויר. בני הזוג גורדין ניצבים בפני המשימה הקשה ביותר שעמדה מולם אי פעם, ובמקביל הולכים וסוגרים על המשפחה אנשי המחלקה הרוסית בשב"כ. דרך הפחדים והשקרים נחשפים קשיי הקליטה שלא נעלמו גם אחרי עשרים שנה בישראל. הבן אייל, קצין מעוטר ומצולק, נקלע למבחן בלתי אפשרי: האם לבגוד בהוריו או במדינה אליה הוא לא חדל מלשאוף להתקבל? האם לבגוד שוב בחברו הטוב ביותר, או לבגוד באהובת לבו? על מצוקתו של אייל ועל מצב רוחו משפיעים גם השיקום מהפציעה שחווה בצבא, שקר וסוד גדול אותם הוא נושא מאז, וגם אהבתו לחברתו של יונתן, הסמל והחבר הטוב שלצידו אושפז והשתקם במשך חצי שנה.
עלילה > עונה 2

שנתיים לאחר אירועי העונה הקודמת, אייל גורדין הוא אסיר והוריו משוחררים וחיים בעיירה ברוסיה במחוז לנינגרד. אנשי המחלקה הרוסית בשב"כ, שפרשו מתפקידם, מוחזרים לשירות על מנת לעלות על עקבותיה של נטליה גורדין, לאחר שחיסלה את סגן ראש המוסד וראש אגף צומת. בינתיים נטליה עובדת צמוד למתנקש, בעודה מנהלת מבצע חשאי כשאחריה דולקים אנשי הביון הרוסי והמוסד. אייל גורדין שמשוחרר מכלאו כדי לסייע למודיעין הישראלי בלכידתה שוב מוצא עצמו בדילמה פנימית: האם לבגוד במשפחתו ולהסגיר את אחותו לידי המדינה?
ביקורות

הסדרה זכתה לביקורות חיוביות. מבקר אתר "nrg'" כתב על העונה השנייה כי "תא גורדין" מנצחת את כל המכשולים והמגבלות שבדרך - היא אינה מסתמכת על הגימיק בלבד אלא מתאמצת, כל פעם מחדש ולמרות הכל, להראות לנו שעם המון השקעה, עלילה נבונה ודמויות מרתקות, אפילו רן דנקר יכול להיות ג'יימס בונד הבא".
הסדרה נבחרה על ידי העיתון הבריטי "גרדיאן" כאחת משש סדרות הטלוויזיה הבינלאומיות הטובות בעולם, לצד "You're the Worst" (האמריקאית), "Prófugos" (הצ'יליאנית), "קבלו אותי" (האוסטרלית) "שוודיה אהובתי" (השוודית) ו"הרומן" (האמריקאית) שנוצרה על ידי חגי לוי הישראלי ושרה טרים.
הדמויות > דמויות משניות

ליאת (נובה דובל) – פקידת לשכה יפה ופלרטטנית.
יהודה ארקדי ויסוצקי (אנטון אוסטרובסקי) - סוכן שב״כ ממוצא רוסי, ומומחה למחשבים וטכנולוגיה. בעונה השנייה הופלל כבוגד במדינת ישראל ומשתף פעולה עם נטליה, אך לבסוף מתגלה ש"החפרפרת" הוא אופיר, והוא משוחרר.
יונתן אבידור (תום חגי) (עונה ראשונה) – חברו הטוב ביותר של אייל ועופר. שירת איתו ביחידת 669. דתל"ש שכעת בעקבות פציעתו והטראומה שחווה חוזר ומתחזק.
עופר סומך (דניאל גד) (עונה ראשונה) – פעיל ימין קיצוני חבר טוב של יונתן ויעקב מהשטחים.
לודמילה (ולריה פוליאקוב) – מפקדת חטיבת ההאזנה של הסו"ר בשגרירות הרוסית בתל אביב. נרצחת על ידי אייל בסוף העונה השנייה, לאחר שניסתה לפגוע בתינוק של אחותו נתי.
האלוף גדעון רם (איצ'ו אביטל) (עונה ראשונה) – מפקדו הישיר של אייל גורדין ומפקד חיל האוויר.
יוליה/לנה גלוזמן (אנסטסיה פיין) (עונה שנייה) – האקרית ממוצא רוסי שהייתה בצוות שכתב את וירוס הסטוקסנט, וחזרה לחיות ברוסיה. מעבירה לנתי גרסה של הווירוס שמוחדרת לכור האטומי בשורק, אך בהמשך חוזרת לארץ עם אייל ומנטרלת את הווירוס. לקראת סוף הסדרה מתגלה כי היא סוכנת סו"ר בעצמה. בפרק האחרון נורתה על ידי לודמילה בניסיון למנוע ממנה להרוג את בנה של נטליה.
אהרל'ה ניר (ישי גולן) (עונה שנייה) – עוזרו הצמוד של מוסה, תחמן וערמומי. בסוף העונה השנייה נרצח על ידי מוסה לאחר שמתגלה כמרגל רוסי הנקרא "תנשמת".
ניסן טייטל (ליאור רז) (עונה ראשונה) – עובד בשביל המאפיה הרוסית, רוצה להשתחרר מאחיזתם בו לאחר שרצחו את אשתו.
אורלי טייטל (מגי אזרזר) (עונה ראשונה) – אשתו של ניסן, נרצחת על ידי המאפיה הרוסית באמצע העונה.
יעקב (דולב מסיקה) (עונה ראשונה) – חבר טוב של עופר ויונתן, פעיל ימין קיצוני.
קרן פלאח (הדר רצון רותם) (עונה שנייה) - מפקדת בכירה במוסד. קשוחה, אשר בשבילה כל האמצעים כשרים להשגת המטרה. מנהלת רומן קצר עם אופיר. מורה על החקירה שמביאה בסופו של דבר למותו של מיכאל גורדין. לקראת סוף העונה השנייה אייל חנק אותה והיא נפצעה קשה, אך נותרה בחיים.
גאל (אנחל בונני) (עונה שנייה) – מתנקש העובד צמוד לנטליה גורדין. יום טוב הורג אותו בתחילת העונה כדי להציל את אייל.
ראש הממשלה (גיל פרנק) (עונה שנייה) – ראש ממשלת ישראל. אהרל'ה סימם אותו כדי לגרום לו להחליט החלטות שגויות הקשורות למשרתו וכדי שמוסה, שר הביטחון, ייקח את תפקידו.
פרדי (עמי ויינברג) (עונה שנייה) – ראש המוסד.
הילה (הדס מורנו) (עונה שנייה) – העובדת הסוציאלית של אייל בכלא, מנהלת איתו קשר רומנטי.
הערות שוליים

↑  ספי קצב, ‏רשת אן-בי-סי רכשה את זכויות ההפקה עבור הסדרה "תא גורדין", באתר ‏מאקו‏, 19 בספטמבר 2012
↑  על רקע מיפ: "תא גורדין" של קשת ו-yes נמכרה לרוסיה, באתר וואלה, 7 באפריל 2013
↑  גילי איזיקוביץ, בקוריאה הדרומית יפיקו גרסה מקומית לסדרה הישראלית "תא גורדין", באתר הארץ, 3 בדצמבר 2014
שוטרים

| --- | --- |

 סוגה:  תעודה
 יוצרים:  יקי יושע
 בימוי:  יקי יושע
 ארץ מקור:  ישראל
 שפות:  עברית 
 מספר עונות:  2
 מספר פרקים:  12
 הפקה
 אורך פרק:  30 דק'
 שידור
 רשת שידור:  ערוץ 2 (ישראל)
 תקופת שידור מקורית:  1999–2000
 
שוטרים היא סדרת טלוויזיה תעודית ישראלית של יקי יושע ששודרה בערוץ 2 בין השנים 1999–2000.
רקע

הסדרה מתבססת על תוכנית המציאות האמריקאית הפופולרית "COPS". הן בתוכנית האמריקאית המקורית והן בגרסתה זו הישראלית עיקרה מתבסס על צוות תעוד המצטרף מדי פרק לצוות שוטרים ומתעד את שגרת יומם במהלך עבודתם.
ראו גם

אנשי החוק - סדרה דוקמנטרית שמשודרת בערוץ yes Action משנת 2010.
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
ארנב עכשיו

| --- | --- |
 סוגה:  אנימציית סטופ-מושן
 יוצרים:  רוני אורן
 בימוי:  ניקו בר
 מדבבים בעברית:  איציק סיידוף רוברט הניג שמוליק טנא ניקו בר אלי גורנשטיין שמעון כהן יעקב בוך יואב היימן גבי קרן איילת קורץ אסתי כץ
 פסקול:  עמרי כהן שמוליק טנא
 ארץ מקור:  ישראל
 מספר עונות:  1
 מספר פרקים:  13
 הפקה
 מפיק:  ניקו בר
 מוזיקה:  טלי אורן שמוליק טנא ניקו בר
 אורך פרק:  כ-7 דקות
 שידור
 רשת שידור:  הערוץ הראשון 
 רשת שידור בישראל:  הערוץ הראשון
 תקופת שידור מקורית:  1999–הווה
 
ארנב עכשיו היא סדרת אנימציית פלסטלינה ישראלית, שהופקה לטלוויזיה על ידי האנימטור רוני אורן ושודרה בערוץ הראשון בשנת 1999.
עלילה

עלילת הסדרה מספרת על ארנב בשם "עכשיו" אשר חי ביער מעט שונה ועובר יחד חבריו הרפתקאות קסומות.
דמויות ומדבבים

איציק סיידוף - עכשיו הארנב
רוברט הניג - שמשון השועל
שמוליק טנא - דיבל הדוב / רקסי הכלב
ניקו בר - נחשון הנחש
אלי גורנשטיין - המלך אריה
שמעון כהן - ציבי הצבוע / בר העכבר
יעקב בוך - אפרים החפרפר / קרפי הקרפד
יואב היימן - דוד הדביבון
גבי קרן - דונדולה הברבורה
איילת קורץ - הילדה הברבורה
אסתי כץ - דודה שפיצר הקיפודה / פזית הפרה
פרקים

אלוף היער
רוקד עם שועלים
דרוש עוזר חדש
מלכודת לארנב
צפרדעי היער
מלך ליום אחד
חתול בשק
משימה בלתי אפשרית
שכר טרחה
בהבל פה
הגינות של נחשים
שנת הדוב
ההתערבות הגדולה
טוויד (נהר)

| --- | --- |

 מידע כללי
 אורך:  156 ק"מ
 מוצא:  טווידייל
 יובלים:  River Till, River Leader, River Teviot, Ettrick Water, Whiteadder Water 
 שפך:  הים הצפוני בבריק על הטוויד
 מדינות באגן הניקוז:  סקוטלנד ואנגליה
 
 
הנהר טוויד (באנגלית: Tweed; בסקוטית: Tweid) הוא נהר באורך 156 ק"מ הזורם בדרום סקוטלנד וצפון אנגליה ובחלקו מהווה את הגבול האנגלו-סקוטי.
מוצא הנהר ברמה הנקראת טווידייל כאשר המעיין המזין את ערוץ הנהר המרכזי נקרא טוויד וול (מקווה הטוויד). לאורך הערוץ מספר יובלים מצטרפים עליו מאגן ניקוז רחב המתפרס על פני דרום-מזרח סקוטלנד וברובו נמצא במחוז סקוטיש בורדרס. הטוויד נשפך אל הים הצפוני בעיירה בריק על הטוויד (הקוייה על שמו).
הטוויד מושך עליו מטיילים ודייגים רבים ותורם רבות לכלכלת מחוז הבורדרס, הוא יעד פופולרי לדייגי סלמון חובבנים, והוא אף הנהר היחיד באנגליה שהדייג בו לא דורש רישיון.
מקור שמו של הנהר הוא ככל הנראה מברטונית עתיקה ומשמעו "גבול". הנהר נתן את שמו לאריג הטוויד המוכר שפיתוחו ואריגתו מזוההים עם האזור.
ראו גם

גשר רויאל בורדר
כוכב הצפון (סדרת טלוויזיה)

| --- | --- |

 סוגה:  נוער
 יוצרים:  מיכל קופר-קרן
 כותבים:  מיכל קופר-קרן
 בימוי:  עופר ויצמן
 שחקנים:  אריאל מורטמן גיא קלי גל גולדשטיין איאן פינקוביץ' לין אשרוב יובל שבח לי לוטן הילה לוזיה יובל אסף עמית מושקוביץ יוני גרין רמה מסינגר אלון נוימן אפרת בוימולד
 פסקול:  מילים ולחן: דורון מדלי ביצוע: לין אשרוב
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  100
 תוכנית מקור:  יומני החופש הגדול
 הפקה
 מפיק:  עוז וידל, אלינור לוי הראל
 חברת הפקה:  אולפני הרצליה
 אתר צילומים:  אולפני הרצליה, מלון "חלומות נפתלי".
 אורך פרק:  כ-25 דקות
 שידור
 רשת שידור:  ערוץ דיסני ישראל (Yes)
 תקופת שידור מקורית:  30 בנובמבר 2014 – 16 ביוני 2016
 קישורים חיצוניים
 דף התוכנית ב-IMDb
כוכב הצפון היא סדרת נעורים ישראלית ששודרה בערוץ דיסני ישראל למנוי Yes. העונה הראשונה עלתה ב-30 בנובמבר 2014 והעונה השנייה עלתה ב-6 במרץ 2016. הסדרה מספרת את סיפורה של מאיה, נערה תל אביבית העוברת מהעיר הגדולה לצפון כדי לעזור לאביה בניהול המלון ששייך למשפחתה של אימה המנוחה.
ב-23 בספטמבר 2016, עלתה בערוץ דיסני הבריטי וב-yesVOD kids, הסדרה "The Lodge" (המלון) המבוססת על "כוכב הצפון".
סקירת הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 50 | 50 | 30 בנובמבר 2014 | 4 בפברואר 2015 |
|  | 2 | 50 | 50 | 6 במרץ 2016 | 16 ביוני 2016 |
עלילה > עונה ראשונה

מאיה, נערה תל אביבית פופולרית (אריאל מורטמן), שגרה יחד עם אביה אהוד (אלון נוימן) בתל אביב, עוברת יחד איתו (בניגוד לרצונה) לצפון כדי לנהל בית מלון קטן, השייך למשפחה של אימה אשר נפטרה ממחלת הסרטן שנתיים לפני התחלת העלילה. מאיה מתאהבת בשון (גיא קלי), ומסתכסכת עקב זאת עם דניאל (איאן פינקוביץ'), חברתו האהודה והסנובית.
יש פסל יקר הנמצא במלון, אביו של שון, גיל (אמנון וולף), רוצה את הפסל מכיוון שהמפעל שלו נכנס לחובות. לשם מציאת הפסל הוא שוכר שני אנשים שיתחזו למורי יוגה, כדי שיחפשו בשבילו את הפסל בלי שאף אחד יחשוד. אך אחד מהשנייה רק מתחזה לשותף של הבוס, ולא באמת עוזר לו למצוא את הפסל.
התוכנית מספרת גם על חיי החברה של הנערים הגרים ביישוב ועל הקשרים הנרקמים ביניהם, ואט אט שתי העלילות מתחברות ומתגלה קשר הדוק בין שגרת הנערים לבין הדרמה במפעל והחפירות במלון. העונה נגמרת כשדניאל בורחת מהבית לאחר שהייתה אמורה לעבור לגור עם אביה.
עלילה > עונה שנייה

העונה השנייה נפתחת בחיפושים אחר דניאל שלבסוף נמצאת על ידי עומר (יוני גרין), ילד חדש המגיע ליישוב. גם ילדה חדשה ומסתורית בשם רוני/ עלמה (עמית מושקוביץ) מגיעה אל היישוב. מאיה ואהוד מגלים שבבית החולים שבו אימה של מאיה מתה נשארו חפצים שלה.
רוני מתחילה לעבוד ב"כוכב הצפון", לאחר שהיא מתחמקת מדברים שיגרמו לזה שתמונתה תעלה לאינטרנט, מתברר שהיא פרצה לבית של שר בממשלה (השר לפיתוח אזורי).
ראש המועצה החדש של היישוב הוא רם (אבא של עומר), והוא מחליט לסגור את ההאנגאאוט. כדי להשיג את ההנגאאאוט בחזרה, החבורה מחליטים להקים פסטיבל נוער צפון. מתגלה שעומר הוא לא חדש ליישוב ושהוא היה גר בו עד לפני שלוש שנים, כשדניאל השפילה אותו, כעת שחזר, החליט עומר להתנקם בה אך הם התקרבו והוא החליט לוותר על נקמתו, אך בן, שלא אהב את זה שדניאל ועומר התקרבו, החליט להקרין את הסרטון שעומר הכין, ולהפיל את זה על עומר.
מאיה גילתה לגבי מצבה של רוני והחליטה לעזור לה. באותו זמן נועה הייתה מאושרת בעקבות הפרסום לו זכתה בזכות הסדרה "רחוק", והצטרפה לתוכנית "הכל בצחוק". לבקשת דריה (אחותה של דניאל), עומר מצא הוכחה שבן הוא האחראי לפרסום הסרטון, לאחר הגילוי, דניאל כעסה על בן והיא ועומר חזרו. החבורה מצאו הרבה להקות שיופיעו בפסטיבל, והגיעה מסיבת העיתונאים עם השר לפיתוח אזורי.
כשהשר שהה במלון הוא זיהה את רוני (עלמה). אמיר מהמשטרה אמר לעלמה ולאמא שלה שעליהן לעזוב את היישוב. רוני ומאיה שהמשיכו לחפש ראיות נגד השר מוצאות את ההוכחות שהן היו זקוקות להן. עכברי הכפר (אחת מהלהקות שהיו אמורות להופיע בפסטיבל) לא יכלו להופיע ולכן הם מחפשים זמרת או זמר אחרים ומוצאים את כרמל אזולאי. מתברר שכרמל היא האקסית של עומר, ודניאל לא מרוצה שכרמל כל הזמן מסתובבת לידו. מאיה, אמיר, תמרה ורוני מתכננים מארב על השר והם מצליחים לתפוס אותו. השר הולך לכלא. שון ואביו משלימים. עידו מופיע על הבמה בפסטיבל עם בלו הארט די. דניאל ועומר משלימים. אהוד מציע נישואים ליולי. שון ומאיה לא חוזרים להיות חברים ובסוף העונה שון רודף אחר המונית לשדה התעופה שמאיה נמצאת בה, אך לרוע המזל הוא מפספס אותה.
דמויות > דמויות נוספות

אהוד גנור (אלון נוימן): אביה של מאיה, מכיר את יולי בכוכב הצפון ונהיה בן זוגה, מנהל את כוכב הצפון. בעונה השנייה הוא ויולי עברו לגור יחד ובסוף הסדרה הציע לה נישואין.
יולי (אפרת בוימולד): מגיעה לכוכב הצפון על מנת לצלם סדרה חדשה כמפיקה, שם מכירה את אהוד והשניים נהיים זוג. תחילה לא מוצאת חן בעיני מאיה, אך לאט לאט השתיים מתחברות. בעונה השנייה היא ואהוד עוברים לגור יחד, בסוף הסדרה אהוד הציע לה נישואים.
גדעון קידר (אילן דר) (אורח בעונה 1): סבה של מאיה, וחותנו של אהוד. הבעלים הקודמים של כוכב הצפון, מוריש את המלון לאהוד ומאיה ויוצא לפנסיה, "לעשות ספארי" באפריקה. בסוף הסדרה מאיה טסה אליו.
אלה וניל (אבישג רבינר): אימו של שון ואשתו של גיל. אישה תמימה וטובת לב, שלא מודעת למעשיו המושחתים של בעלה. בעונה השנייה נמצאת בחובות.
רביבית ירון/נעמי גל (אורנה פיטוסי) (עונה 2): אמה של רוני/ עלמה, מגיעה למושב יחד עם בתה. חובשת פאה כדי שלא יזהו אותה.
דמויות > דמויות נוספות > "הרעים"

גיל וניל (אמנון וולף) (עונה 1, אורח בעונה 2): אביו של שון, רוצה בסגירתו של כוכב הצפון ומשתף פעולה עם איריס. הודה בהכל ונכנס לכלא בסוף העונה הראשונה.
איריס (רמה מסינגר) (עונה 1): אימה של דניאל, ראש המועצה אשר מועלת בכספי המושב. משתפת פעולה עם גיל במטרה לסגור את כוכב הצפון, נתפסת וכמעט נכנסת לכלא אך גיל הודה בהכול לפני שנכנסה לכלא והוא נכנס לכלא במקומה.
בני "השר" (מיכה סלקטר) (עונה 2): השר לפיתוח אזורי. אליו רוני (עלמה) פרצה הביתה. הוא בטוח שהיא נמצאת במוסד לעבריינים אך הוא מגלה אותה בחנות שהיא עובדת בה במלון. מעוניין לקנות את המפעל מגיל כדי למצוא יהלומים ולהרוויח המון כסף. בסוף העונה השנייה נכנס לכלא.
מרום (דני קרפל) (עונה 2): עורך הדין של השר. משתף פעולה עם השר במציאת היהלומים. נכנס לכלא בסוף הסדרה.
דמויות > דמויות נוספות > דמויות אורחות

עדן (דין הפנר) (עונה 1)
אגם (אגם בוחבוט) (עונה 1)
אריק (עודד לאופולד): בחור קשוח. מאמן השחייה של שון.
תמרה לניר (קרן ברגר) (עונה 2): מזכירתו של השר, באחד הפרקים מתגלה כי היא עובדת עם המשטרה במטרה להפיל את השר.
אמיר אורן (יחזקאל לזרוב) (עונה 2): שוטר שעוזר לעלמה בחשאי. בהתחלה כולם חושבים שהוא אבא של עלמה.
יואב (אלי אלטוניו) (עונה 2): סוכן להקת בלו הארט די ובהמשך גם הסוכן של נועה.
דייוויד (עדי אלון) (עונה 2): סולן להקת "בלו הארט די", יואב מייצג אותו ואת הלהקה.
כרמל אזולאי (מאיה שוהם) (עונה 2): זמרת חדשה והאקסית המיתולוגית של עומר. באה להופיע בפסטיבל על מנת להשיג את עומר בחזרה. בסוף הסדרה מתקרבת קצת לבן, מתחרטת על מעשיה ומתוודה על האמת מול דניאל. ובזכותה דניאל ועומר חוזרים להיות זוג
יעל גנור/ קידר (גיליה שטרן) (קול בלבד) (עונה 2): אימה של מאיה, בתו של גדעון ואשתו המנוחה של אהוד שנפטרה מסרטן שנתיים לפני תחילת העלילה, בעונה השנייה מתגלה שאהבתה הראשונה הייתה השר לפיתוח אזורי והיא נתנה לו את שרשרת היהלומים. כתבה יומן בשביל מאיה שמתגלה בתחילת העונה השנייה. הייתה ציירת.
ערן (נועם סובוביץ) (עונה 2): היריב של שון בשחייה.
הפקה

רוב הסדרה צולמה באולפני הרצליה. צילומי החוץ של בית המלון צולמו במלון "חלומות נפתלי" שבמושב שדה אליעזר בגליל העליון.
הישגים ושיאים של ג'סטין ביבר

הזמר-יוצר, השחקן והדוגמן הקנדי ג'סטין ביבר, לאורך כל הקריירה שלו, המשתרעת על פני שלושה עשורים, השיג סדרה מרשימה של הישגים סטטיסטיים, שקבע ושבר מספר שיאי עולם עם השתתפותו בפעילות יזמית, במשחק והופעתה בסצנה המוזיקלית עם קליפים, סינגלים, אלבומים סיבובי הופעות ועוד.
הופעתו הראשונה בספר השיאים של גינס הייתה בשנת 2011 עם אלבום האולפן השלישי שלו, Under the Mistletoe שהוכתר כאלבום השלישי של ביבר אשר כובש את ראש מצעד בילבורד 200 לפני גיל 18. ביבר הפך לאמן הצעיר ביותר בהיסטוריית המצעד אשר שלושת אלבומיו הראשונים כובשים את מצעד זה. מאז, הוא זכה בקרדיט על שיאים רבים, כ-33 לפחות נכון לנובמבר 2022 כולל השיא של האמן הנעקב ביותר בטוויטר, אינסטגרם ויוטיוב. בין היתר ביבר נכלל ונחשב לאחד המוזיקאים הנמכרים ביותר בהיסטוריה הממוקם במקום ה-23 ברשימה זו אשר מכרו על פי נתונים רשמיים כ-75 מיליון תקליטים או יותר, ונחשב לצעיר ביותר בה. ההצלחה המסחרית של ג'סטין ביבר נותחה מנקודת מבט שונה בעולם האקדמיה או על ידי משווקים, באמצעות אסטרטגיות השיווק שלו, מחלוקות והמצאות חדשות. ביבר נחשב לאחד האמנים המרווחים ביותר בפלטפורמת הזרמת המדיה ספוטיפיי, עם 33 מיליון דולר רווח נקי.
ג'סטין ביבר ברשימות ימי השנה של מצעדים (כלל עלומי)

| שיא/הישג | מדינה | הסבר/הערות |
| --- | --- | --- |
| אמן הסינגלים המצליח ביותר | גרמניה | לרגל חגיגות 40 שנה למצעד GfK – טופ 100 של גרמניה (2017), ג'סטין ביבר נכלל עבור האמן הסינגלים המצליח ביותר, כאשר הצליח להכניס יותר מ-50 סינגלים למצעד זה, יחד עם הזמרת מדונה. |
| האמן המצליח ביותר | הממלכה המאוחדת | חברת המצעדים הרשמית הכלילה את ביבר בתור "האמן המצליח ביותר במצעדים הבריטיים", כאשר ביבר הצליח להכניס עד כה 7 שירים לפסגת המצעד הסינגלים הבריטי. |
| האמן המצליח ביותר | ארצות הברית | בשנת 2016, ביבר נבחר להיות "כוכב הפופ הטוב ביותר", והצליח לגבור על אמנים רבים, ביניהם; מדונה, דרייק, טיילור סוויפט ואדל. |
| שיא/הישג | הסבר/הערות |
| --- | --- |
אמן אשר מכניס את כל דיסקוגרפיית האלבומים שלו לחמישייה הפותחת בבילבורד 200: כל דיסקוגרפיית האלבום של ג'סטין ביבר הבנויים מאלבומי אולפן, אלבומי אוסף ומיני אלבומים, הצליחו להתברג בחמישייה הפותחת במצעד בילבורד 200, ונהפך לאמן היחיד בהיסטוריה שעושה זאת (9 אלבומים סך הכל).
אמן הסינגלים המצליח ביותר במצעד בילבורד הוט 100: לרגל חגיגות 60 שנה למצעד בילבורד הוט 100 בשנת 2013, שיריו של ג'סטין ביבר נכללו ברשימת 600 השירים הטובים ביותר במצעד בילבורד הוט 100 לאורך השנים, כאשר הגבוה ביניהם הוא "Despacito". וברשימת האמנים הטובים ביותר שקרא בשנת 2022.

| --- | --- |
Most successful solo artist in the Billboard Hot 100: At the 50th anniversary in 2008, Madonna was placed second behind the Beatles, as the most successful act of the Billboard Hot 100. Same situation with 2013, 2015 and 2018 updates. She remains at the same position as of 2022.
Most successful act of the Dance Club Songs: Madonna was placed atop in their list Greatest of All Time Top Dance Club Artists.
Billboard 200 artists: During the period of Aug. 17, 1963 to Oct. 10, 2015, Madonna was placed at number 17. At that time, she scored 8 topper albums then the seventh largest amount up that point, and second behind Barbra Streisand among the females.
Greatest Chart All-Stars: In 2019, Madonna was placed at number 5 in the Billboard's Top 125 Artists of All Time chart, a combination of success at Billboard 200 and the Hot 100 singles. Among females ranked, Madonna was placed second behind Mariah Carey.
Top 50 Adult Contemporary Artists Ever: In 2011, Madonna was placed at number 30 in their AC'S Top Artists.
Top Mainstream Top 40 Artists: In the period 1992–2012, Madonna was placed at number 10.
Greatest of All Time Pop Songs Artists: Madonna ranks at 16 in this list.
הישגים הקשורים לרווחים שקיבל

| שיא/הישג | הסבר/הערות |
| --- | --- |
האמן המרוויח ביותר: לפי אתר CelebrityNetWorth, אשר מסקר את השווי הרווחי של הסלבריטאים, ביבר נכלל כהבדרן המרוויח ביותר.
האמן הבליין ביותר: לפי אתר TMZ, ביבר חי את חייו בצורה הכי אקסקלוסיבית ומפוארת שיש. הוא נוסע ברכב מרצדס-בנץ G-קלאס, ורוחב ביתו הוא יותר מ-8,600 מ"ר.
הישגים הקשורים לרווחים שקיבל > ג'סטין ביבר במגזין פורבס ברשימות המרוויחים ביותר

ביבר הופיע במספר רשימות שנערך במגזין פורבס לגבי הזמרים המרוויחים ביותר, במשך שני עשורים: 2000s, ‏2010s. מסביב לאותם העשורים, הוא נכנס לרשימות המוזיקאים המרוויחים ביותר של פורבס, אולם אף פעם לא הצליח להיכנס לראש הרשימה באף שנה. המחבר קליפורד תומפסון, הבחין כי במשך מרוץ החיים, ביבר נבחר להיות בעשירייה הראשונה של המרוויחים ביותר בתחום הבידור כבר כמה שנים, בזמן שהביוגרף אדם סקסטון סיכם ושיפר את טענתו של תומפסון. למרות גילו הצעיר של ביבר, הוא הצליח להיכלל במספר שנים ברשימה שפורבס ערכה על המוזיקאים והאישים המורווחים ביותר במשך השנים. ביבר למעשה, נכלל ודורג ברשימת "הגברים המרוויחים ביותר בתחום הבידור" על פי דבריהם של מגזין פורבס. בשנים הללו, "כאשר המופעים של טיילור סוויפט, ואדל צומחים ודועכים במהירות, ביבר נשאר עדיין ברשימות במשך השנים. הזמר מייקל ג'קסון הוא הזמר הסולו היחיד שהצליח להיכלל 7 פעמים ברשימות המוזיקאים המרוויחים ביותר של פורבס. נכון לשנת 2022, ביבר הוא הראשון להיכלל במגזין הבידור פורבס עבור "הבן אדם הבריא ביותר".
| פרק זמן | רשימה | רווחים | רווחים נקיים (נכון לדולר נוכחי) | ד>  כללי | ד>  זכר | מקורות |
| --- | --- | --- | --- | --- | --- | --- |
| קנדה 2011 | פורבס סלבריטי 100 | 53 מיליון דולר | 187.09 מיליון דולר | 3  | 1  |  |
| קנדה 2012 | פורבס סלבריטי 100 | 55 מיליון דולר | 194.15 מיליון דולר | 3  | 1  |  |
| קנדה 2013 | פורבס סלבריטי 100 | 58 מיליון דולר | 204.74 מיליון דולר | 9  | 4  |  |
| קנדה 2014 | פורבס סלבריטי 100 | — | — | 33  | — |  |
| קנדה 2016 | פורבס סלבריטי 100 | 56 מיליון דולר | 220.8 מיליון דולר | 13  | 6  |  |
| קנדה 2017 | פורבס סלבריטי 100 | 83.5 מיליון דולר | 295 מיליון דולר | 7  | 5  |  |
| קנדה 2018 | פורבס סלבריטי המרוויחים ביותר בגילאי 30 ופחות | 80 מייליון דולר | 314.4 מיליון דולר | 1  | 1  |  |
ראו גם

פרסים ומועמדויות של ג'סטין ביבר
הישגים ושיאים של מדונה
שלמה גורן

הרב שלמה גורן (במקור: גורונצ'יק; כ"א בשבט ה'תרע"ח, 3 בפברואר 1918 – כ"ד בחשוון ה'תשנ"ה, 29 באוקטובר 1994) היה הרב הצבאי הראשי מקום המדינה ועד תשל"א (1971), הרב הראשי של תל אביב-יפו מתשל"א (1971) עד תשל"ג (1972), הרב הראשי לישראל מתשל"ג (1972) עד תשמ"ג (1983). פוסק ומחבר ספרים רבים, ובפרט בהלכות מדינה והלכות צבא, חתן פרס ישראל לספרות תורנית בתשכ"א (1961), ופרס הרב קוק בתש"ג בעבור השנים תש"א–תש"ג (1941–1943) ובתשמ"ה (1985).
הרב שלמה גורן, 1 במרץ 1949
הרב גורן (מימין) כרב הצבאי הראשי משוחח עם הרב איסר יהודה אונטרמן הרב הראשי לישראל והרב יוסף שלום אלישיב (1964)
ביוגרפיה

נולד בעיר זמברוב שבפולין לאברהם וחיה ציפורה פייגא גורונצ'יק. בשנת 1925 עלה לארץ ישראל עם משפחתו. בתחילה התגוררה המשפחה בכפר חסידים, שאביו היה בין מייסדיו, ושם למד בבית הספר של תנועת "המזרחי".
עבר עם משפחתו לירושלים, ולמד בתלמוד תורה "עץ חיים", שם הוכר כעילוי. בגיל 12 החל ללמוד בישיבת חברון בירושלים – מקרה חסר תקדים בישיבה זו. בגיל 17 הוסמך לרבנות ופרסם את ספרו הראשון "נזר הקודש" (חידושים על משנה תורה לרמב"ם הלכות פסולי המוקדשים). בגיל 21 פרסם את ספרו "שערי טהרה", שבו ליקט את קטעי התלמוד הבבלי והירושלמי השייכים למשניות של מסכת מקוואות (שעליה אין תלמוד ערוך), וחיברם למעין תלמוד על מסכת מקוואות.
בשנים 1940–1944 למד פילוסופיה כללית, לימודים קלאסיים ומתמטיקה באוניברסיטה העברית.
ב־1945 נשא לאשה את צפיה, בתו של הרב דוד כהן (הרב הנזיר), מתלמידיו המובהקים של הראי"ה קוק.
ב-1946 התמודד מול הרבנים איסר יהודה אונטרמן ושמואל ברוט על תפקיד רבה האשכנזי של תל אביב, אך לא זכה לאף קול.
ביוגרפיה > תקופת שירותו הצבאי

במהלך לימודיו באוניברסיטה העברית הצטרף לארגון "ההגנה". הוא לא היה שבע רצון מהתנהלות "ההגנה" בשנים שבין מלחמת העולם השנייה להקמת מדינת ישראל, ועבר לארגון לח"י. עם זאת, התנגד לפעולות טרור של לח"י ולפגיעה בערבים רק בשל היותם ערבים.